3 ಹಸುಗಳ ಜೊತೆ ಸೆಕ್ಸ್, ಒಂದು ಹಸು ಸಾವು – ಆರೋಪಿ ಅರೆಸ್ಟ್

ಗಾಂಧಿನಗರ: ಮಾನಸಿಕ ಅಸ್ವಸ್ಥನೊಬ್ಬ ಮೂರು ಹಸುಗಳ ಜೊತೆ ಅಸ್ವಾಭವಿಕವಾಗಿ ಲೈಂಗಿಕ ಕ್ರಿಯೆ ಮಾಡಿದ್ದು, ಒಂದು ಹಸು ಸಾವನ್ನಪ್ಪಿರುವ ಘಟನೆ ಗುಜರಾತ್‍ನ ವಡೋದರಾದ ವರ್ನಾಮಾ ಗ್ರಾಮದಲ್ಲಿ ನಡೆದಿದೆ.

ಆರೋಪಿಯನ್ನು ರಥೋಡಿಯಾ ಎಂದು ಗುರುತಿಸಿದ್ದು, ವರ್ನಾಮಾ ಪೊಲೀಸರು ಈಗ ಆತನನ್ನು ಬಂಧಿಸಿದ್ದಾರೆ. ಈತ ಭಾನುವಾರ ಹಾಗೂ ಸೋಮವಾರದ ಮಧ್ಯರಾತ್ರಿ ಮೂರು ಹಸುಗಳ ಜೊತೆ ಲೈಂಗಿಕ ಕ್ರಿಯೆ ನಡೆಸಿದ್ದಾನೆ. ಹಸುಗಳ ಮಾಲೀಕ ಲಾಲ್‍ಜಿ ರಾಬಾರಿ ಸೋಮವಾರ ಮುಂಜಾನೆ ಹಸುಗಳ ಕೊಟ್ಟಿಗೆಗೆ ಬಂದು ನೋಡಿದಾಗ ಅನುಮಾನಗೊಂಡಿದ್ದರು.

ಮೂರು ಹಸುಗಳ ಕಾಲುಗಳನ್ನು ಕಟ್ಟಲಾಗಿತ್ತು. ನಾಲ್ಕನೇ ಹಸು ಸಾವನ್ನಪ್ಪಿತ್ತು ಎಂದು ಮಾಲೀಕ ಲಾಲ್‍ಜೀ ಹೇಳಿದ್ದಾರೆ. ಘಟನೆಯಿಂದ ಲಾಲ್‍ಜೀಗೆ ಅಸ್ವಾಭಾವಿಕ ಲೈಂಗಿಕ ಕ್ರಿಯೆ ನಡೆದಿದೆ ಎಂಬ ಶಂಕೆ ಮೂಡಿತ್ತು. ತನ್ನ ಕೆಲಸಗಾರ ರಥೋಡಿಯಾ ಮೇಲೆ ಅನುಮಾನ ಬಂದಿತ್ತು. ಯಾಕಂದ್ರೆ ಎರಡು ವರ್ಷಗಳ ಹಿಂದೆ ರಥೋಡಿಯಾ ಕರುವಿನ ಮೇಲೆ ಇದೇ ರೀತಿಯ ಕೃತ್ಯವೆಸಗಿದ್ದನ್ನು ಲಾಲ್‍ಜೀ ನೆನಪಿಸಿಕೊಂಡಿದ್ದರು.

ಮಾಲೀಕ ಲಾಲ್‍ಜೀ ಅವರೇ ಪೊಲೀಸರಿಗೆ ರಥೋಡಿಯಾನನ್ನು ಒಪ್ಪಿಸಿದ್ದಾರೆ. ಪೊಲೀಸರು ಆರೋಪಿಯನ್ನು ವಿಚಾರಣೆ ಮಾಡಿದಾಗ ತಾನು ಮಾಡಿದ ಕೃತ್ಯವನ್ನು ಒಪ್ಪಿಕೊಂಡಿದ್ದಾನೆ. ಈಗ ವರ್ನಾಮಾ ಪೊಲೀಸರು ಆರೋಪಿ ವಿರುದ್ಧ ಪ್ರಾಣಿಗಳ ಕೌರ್ಯ ಕಾಯ್ದೆಯಡಿ ಪ್ರಕರಣ ದಾಖಲಿಸಿಕೊಂಡಿದ್ದಾರೆ.

ಆರೋಪಿ ರಥೋಡಿಯಾ ಮಾನಸಿಕ ಅಸ್ವಸ್ಥತೆಯಿಂದ ಬಳಲುತ್ತಿದ್ದು, ಹಲವಾರು ಸಂದರ್ಭಗಳಲ್ಲಿ ತನ್ನಷ್ಟಕ್ಕೆ ತಾನೇ ಮಾತಾಡಿಕೊಳ್ತಿದ್ದ ಎಂದು ಗ್ರಾಮಸ್ಥರು ಹೇಳಿದ್ದಾಗಿ ಪೊಲೀಸರು ತಿಳಿಸಿದ್ದಾರೆ.